****

**INFORMASJONSSKRIV 2019-2020 April 2020 Nr: 13**

**Covid 19:**

Informasjon om åpningstider

Covid-19-forskriften § 12a siste ledd fastslår at vedtak om stenging av barnehager oppheves fra 20. april 2020. Forskriften § 12b stiller krav til smittevernfaglig forsvarlig drift. Det vises i denne sammenheng til [Veileder om smittevern i barnehager under covid-19 utbruddet 2020](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/barnehage/). Etter bestemmelsen kan barnehageeier bare redusere åpningstider eller antall barn som er tilstede samtidig dersom særlige forhold ved virksomheten gjør at driften ikke kan oppfylle kravene gitt § 12b og som er utdypet i veileder om smittevern.

Barnehageeiere er gitt denne uken til gradvis å åpne barnehagene. Det legges til grunn at barnehageeiere har stort handlingsrom til å beslutte åpningstider og oppholdstider som sikrer en organisatorisk og faglig forsvarlig åpning i perioden 20.-27. april.

Fra 27. april er hovedregelen at barnehagebarn skal ha et heltids- eller deltidstilbud på samme måte som før gitt at det ikke finnes særlige forhold ved virksomheten som gjør at driften ikke kan oppfylle kravene i Covid-19-forskriften og veilederen om smittevern. Her er det nok mange som fortsatt vil oppleve at smittevernveilederen fortsatt vil gi restriksjoner.

Legger ved denne lenke for mer informasjon <https://www.utdanningsnytt.no/>

I går kom denne presiseringen etter at Utdanningsdirektoratet har tatt opp følgende problemstilling med Kunnskapsdepartementet:

*Er det slik at barnehagetilbud til barn av foreldre i samfunnskritiske funksjoner og barn med særlige behov har krav på et fulltids barnehagetilbud selv om barnehagen har redusert åpningstid?*

Kunnskapsdepartementet har svart slik:  
*I forskrift om midlertidige tilpasninger i lovgivningen om barnehage som følge av Covid‐19 er det fastsatt at barnehageeier skal sørge for at barn som er omfattet av unntak i vedtak og forskrifter etter smittevernloven, får et tilbud i barnehagen. I forskrift om smitteverntiltak mv. ved koronautbruddet (covid‐19‐forskriften) er det et unntak som innebærer at barn med særlige behov og barn under 12 år som har minst én foresatt i samfunnskritiske funksjoner mv. skal ha et tilbud på dagtid selv om virksomheten er stengt. I disse unntakene er ikke barnehager nevnt, noe som har sin årsak i at barnehagene etter covid‐19‐forskriften i utgangspunktet skal være åpne.*

*Reglene må samlet forstås slik at barn med særlige behov og barn som har minst én foresatt i samfunnskritisk funksjon mv. skal ha tilbud i barnehagen selv om barnehagene av smittehensyn driver redusert. Hvis den reduserte åpningstiden i barnehagen gjør at formålet med unntaket i covid‐19‐forskriften ikke oppnås, skal barnehagene tilby barnet opphold utover den åpningstiden de har lagt opp til. Retten til plass og formålet om å sikre tilbud til barn med særlige behov og barnepass for foreldre i samfunnskritiske funksjoner vil gå foran beslutninger om redusert åpningstid. Hvor omfattende tilbud barnet skal ha, må vurderes konkret. I en del tilfeller kan antagelig et barns særlige behov ivaretas med et redusert tilbud, men dette må vurderes konkret. Hvor omfattende tilbud barn til foreldre i samfunnskritiske funksjoner mv. skal ha, må vurderes ut fra foreldrenes behov for barnepass for å kunne ivareta den samfunnskritiske funksjonen.*

Dette betyr at særlige regler for barn av foreldre med kritiske samfunnsfunksjoner og barn med særlig behov videreføres. Se egen veiledning om dette her <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/barnehager-korona/>

Barnehageansatte er på listen til Folkehelseinstituttet for prioritert testing:

[*Testing i forbindelse med gjenåpning av barnehager og skoler*](https://www.fhi.no/nyheter/2020/testing-i-forbindelse-med-gjenapning-av-barnehager-og-skoler/)

Utføring av spesialpedagogisk hjelp:  
Ressursteamet vil nå utføre sitt arbeid igjen og vil selvfølgelig følge anbefalinger i smittevernveilederen. Hensynet til barnets beste må veie tyngst, og vi setter pris på alle de gode løsninger vi nå får til sammen. Ressursteamet vil dessverre ikke ha anledning til å ta igjen tapte timer.

Sparebankstiftelsen sponser vester til nittedalsbarnehagene:  
Som en hjelp til nittedalsbarnehagene sponsorerer Sparebankstiftelsen vester til alle barn og voksne i nittedalsbarnehagene. For å få til en praktisk løsning på dette, er det viktig at hver enkelt styrer (evt, en annen ansatt) møter Anette i **Sparebank Nittedal onsdag 29.april kl.09.30** for å ta imot sine vester. Ellers får man ikke tildelt. Si ifra dersom dere ikke ønsker vester til [anette.juul.pedersen@nittedal.kommune.no](mailto:anette.juul.pedersen@nittedal.kommune.no)

**Intern informasjon**

Kompetanseutvikling og møteplan våren 2020

I samarbeid med rådgiver for skole er det besluttet at *Fagdag overgang barnehage -skole* utgår denne våren. Videre er det i samarbeid med pådrivergruppa for kompetanseutvikling besluttet at *Fagdag språk* utgår, *Tverrfaglige styrersamling* 12.mai utgår og *Regelverkssamling* den 29.04.19 utsettes til høsten. Oppdatert kompetanseplan og møteplan ligger på kommunens brukerportal.

**Styrerseminaret i april vil gjennomføres i samarbeid med KS-konsulent som planlagt, men via Teams.**

Svar på spørsmål som var meldt inn til driftsmøte som skulle vært avviklet etter regelverkssamlingen:

Vi har fått spørsmål knyttet til rapporteringen i Mortetjern barnehage som viser at barnehagen ikke oppfyller bemanningsnormen og på hvilken måte det kan ha seg at dette ikke får konsekvenser for tilskuddet til private barnehager.

Svar: Ved beregning av tilskuddssatser holdes alle kostnader, inntekter og barn som går på styrket avdeling utenfor beregningen fordi dette er knyttet til KOSTRA-funksjon 211 «Spesialpedagogisk tiltak». Det som er grunnlaget for beregning av tilskuddssatser er dermed grunnbemanning og barna som går i den ordinære delen av Mortetjern barnehage, KOSTRA-funksjon 201 «Ordinært barnehagetilbud». Den ordinære delen av Mortetjern barnehage, grunnlaget for tilskuddssatser, oppfyller nomen for grunnbemanning.

Vi er bedt om å oppgi status i når det gjelder behandling av saker hos Fylkesmannen som gjelder krav om tilbakebetaling av tilskudd.

Svar: Ingen av sakene som omhandler redusert tilskudd og tilbakebetalingskrav er ferdig behandlet hos fylkesmannen.

Overgang barnehage - skole  
Viser til e-post fra rådgiver skole sendt ut 21.04 med retningslinjene som gjelder for overgang bhg-skole i år. Målet er å trygge barna i overgangen og prøve å gjøre alt så normalt som mulig, samtidig som vi må ha respekt for at det er mye annet som også skal ivaretas både i bhg og skole om dagen. Minner om at det aller viktigste er at alle er i gang med samarbeid rundt de barna som trenger det mest.

**Ekstern informasjon**

OsloMet - VIKITG! Påmelding til praksisperioder for neste studieår, 2020-2021

Minner om at det er sendt ut påmelding til praksisperioder for neste studieår, 2020-2021 og at fristen for påmelding til å melde på kvalifiserte praksislærere fra egen barnehage er fredag 8. mai 2020.

**Hilsen Merethe, Thomas og Anette**